# Príkaz ministra č. 52/2022, ktorým sa mení a dopĺňa príkaz ministra č. 38/2022, ktorým sa zriaďujú projektové hodnotiteľské komisie a odborové hodnotiteľské komisie periodického hodnotenia výskumnej, vývojovej, umeleckej a ďalšej tvorivej činnosti

Gestorský útvar: Odbor stratégií a koncepcií vedy, výskumu a vysokých škôl, oddelenie metodiky a hodnotenia tvorivých činností, tel. 02/59 374 250 ev. č.: 2022/19369:1-D9110

Minister školstva, vedy, výskumu a športu podľa čl. 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

###

Príkaz ministra č. 38/2022, ktorým sa zriaďujú projektové hodnotiteľské komisie a odborové hodnotiteľské komisie periodického hodnotenia výskumnej, vývojovej, umeleckej a ďalšej tvorivej činnosti, sa mení a dopĺňa takto:

1. V prílohe č. 1 čl. 3 ods. 7 písmeno c) znie:

„c) odvolaním z dôvodu nečinnosti člena,“.

2. V prílohe č. 1 čl. 3 ods. 7 sa za písmeno c) vkladá nové písmeno d), ktoré znie:

„d) odvolaním z dôvodu, ak sa člen nezdržal konania, ktoré mohlo viesť ku konfliktu záujmov,“.

Doterajšie písmená d) a e) sa označujú ako písmená e) a f).

**Čl. 2**

**Účinnosť**

Tento príkaz nadobúda účinnosť 30. augusta 2022.

**minister**